5. ทรัพย์สินที่ใช้ในการประกอบธุรกิจ

(1) ทรัพย์สินหลักที่บริษัทและบริษัทย่อยใช้ในการประกอบธุรกิจ ณ วันที่ 31 ธันวาคม 2551

+--------------------------+------------------+-------+---------------+
| ประเภท/ลักษณะทรัพย์สิน       | ลักษณะกรรมสิทธิ์     | มูลค่า  | ภาระผูกพัน      |
|                          |                  |       |               |
|                          |                  | (ล้า   |               |
|                          |                  | นบาท) |               |
+--------------------------+------------------+-------+---------------+
| 1.ที่ดิน 3/4-5 หมู่ที่ 9 ถนน    | เป็นเจ้าของ        | 99.38 | ติดภาระ        |
| บางนา-ตราดแขวงบางโฉลง    |                  |       | จำนองที่ดินพร้อมส |
| เขตบางพลี สมุทรปราการ      | บริษัทย่อยเป็นเจ้าของ | 55.18 | ิ่งปลูกสร้างวงเงิน |
|                          |                  |       |               |
| เนื้อที่ 10-3-32 ไร่          | ทำสัญญาเช่าถึง 4    | 33.56 | 177 ล้านบาท    |
|                          | ม.ค. 2558        |       |               |
| 2.ที่ดิน 26297-8 ตำบลกลางดง |                  | 2.16  | ติดภาระจำนอง   |
| อำเภอปากช่อง              | ผ่อนชำระเดือนละ    |       |               |
| จังหวัดนครราชสีมา           | 96,000 บาท       | 5     | 55.10 ล้าน บาท |
|                          |                  | 20.09 |               |
| พร้อมสิ่งปลูกสร้าง เลขที่ 89    | และเพิ่มขึ้นทุก 5 ปี   |       | ไม่มี           |
|                          |                  | 370.  |               |
| 3. ที่ดิน 106 ตำบลบางโฉลง   | เป็นเจ้าของ        | 72    | ติดภาระ        |
| อำเภอ บางพลี สมุทรปราการ   |                  |       | จำนองวงเงินรวม |
|                          | เป็นเจ้าของ        |       |               |
| 4.อาคารและโรงงาน         |                  |       | กับข้อ 1.       |
| เลขที่3/4-5 หมู่ที่ 9 ถนน      | เป็นเจ้าของ        |       |               |
| บางนา-ตราดแขวงบางโฉลง    |                  |       | ไม่มี           |
| เขตบางพลี สมุทรปราการ      | เป็นเจ้าของ        |       |               |
|                          |                  |       | บริษัทย         |
| 5.ทรัพย์สินระหว่างก่อสร้าง     |                  |       | ่อยติดภาระจำนอง |
|                          |                  |       |               |
| (บริษัทและบริษัทย่อย)         |                  |       | เครื่องจักร      |
|                          |                  |       | และอุปกรณ์วงเงิน |
| 6.เคร                    |                  |       | 561 ล้านบาท    |
| ื่องจักรและอุปกรณ์ที่ใช้ในการผลิต |                  |       |               |
|                          |                  |       | ติดสัญ          |
| (บริษัทและบริษัทย่อย)         |                  |       | ญาเช่าและเช่าซื้อ |
|                          |                  |       | 203.32 ล้านบาท |
| 7.เครื่องจักรและอุปกรณ์ที่ให้เช่า |                  |       |               |
|                          |                  |       |               |
| (บริษัทย่อย)                |                  |       |               |
+--------------------------+------------------+-------+---------------+

(2) ทรัพย์สินไม่มีตัวตนที่สำคัญในการประกอบธุรกิจ

บริษัทมีค่าความนิยมจากการซื้อเงินลงทุนในบริษัทย่อยแห่งหนึ่งจำนวน 154.67 ล้านบาท
ซึ่งเป็นการจ่ายเพื่อแลกกับผลประโยชน์เชิงเศรษฐกิจในอนาคตที่คาดว่าจะได้รับจากผลผลึกของสินทรัพย์ของบริษัทย่อย
ได้แก่ ความสามารถของกรรมการผู้จัดการของบริษัทย่อย ซึ่งเกิดจาก การเรียนรู้ (learning
curve) ในด้านการผลิตและการจัดการเป็นหลัก
และหากขาดผู้บริหารดังกล่าวบริษัทย่อยอาจประสบปัญหาในการผลิต
การที่บริษัทย่อยสามารถผลิตและจำหน่ายสินค้า ซึ่งมีผู้ผลิตน้อยรายได้ทันที
การที่คุณภาพของสินค้าเป็นที่ยอมรับ
จากผู้ขายรายใหญ่ในอุตสาหกรรมและเป็นที่ยอมรับในระดับสากลอันเป็นองค์ประกอบสำคัญที่สุด
และการประหยัดต้นทุนในการก่อตั้งโรงงานใหม่ ซึ่งเป็นองค์ประกอบเพียงเล็กน้อยในผลผลึกทั้งหมด
แต่มีความสัมพันธ์และสอดคล้องร่วมกับองค์ประกอบอื่น
มูลค่าของค่าความนิยมดังกล่าวคำนวณขึ้นโดยอ้างอิงจากรายงานการประเมินมูลค่ากิจการลงวันที่ 24
กันยายน 2547 ที่จัดทำ
โดยที่ปรึกษาทางการเงินอิสระแห่งหนึ่งที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
โดยวิธีมูลค่าปัจจุบันสุทธิของกระแสเงินสด (Discounted Cash Flow)

ในการพิจารณาผลประโยชน์เชิงเศรษฐกิจที่คาดว่าจะได้รับจากบริษัทย่อยนั้น บริษัทฯ
พิจารณาทุกองค์ประกอบของผลผลึกของสินทรัพย์ดังกล่าวข้างต้นร่วมกัน ทั้งนี้ บริษัทฯ
ไม่สามารถแบ่งแยกและวัดมูลค่าผลผลึกแต่ละส่วนออกจากกันได้อย่างน่าเชื่อถือและมีเหตุผล
เนื่องจากทุกองค์ประกอบทุกส่วนทำงานสัมพันธ์และสอดคล้องกัน บริษัทฯ จ่ายค่าความนิยม
โดยคำนึงถึงประโยชน์เชิงเศรษฐกิจในอนาคตที่คาดว่าจะได้รับจากบริษัทย่อยตามข้อสมมติฐานที่ว่ากิจการจะดำเนินงานอย่างต่อเนื่อง
และดำรงอยู่ต่อไปในอนาคต โดยพิจารณาทุกองค์ประกอบร่วมกัน
และมีนโยบายที่จะพิจารณาตั้งค่าเผื่อผลขาดทุนจากการด้อยค่าของค่าความนิยมทุกงวดบัญชี
และหากบริษัทย่อยมีผลการดำเนินงานจริงไม่เป็นไปตามประมาณการที่ใช้ในการประเมินมูลค่ากิจการอย่างมีสาระสำคัญก็จะต้องพิจารณาด้อยค่าทันที

ในการสอบทานการด้อยค่าของค่าความนิยมของปี 2551 บริษัทฯ
ได้พิจารณาการด้อยค่าของค่าความนิยมจากรายงาน การประเมินมูลค่าหุ้นของบริษัท โตโย
มิลเลนเนียม จำกัด ตามรายงานลงวันที่ 28 เมษายน 2551
ซึ่งจัดทำโดยที่ปรึกษาทางการเงินอิสระแห่งหนึ่งที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
(ไม่ใช่ที่ปรึกษาทางการเงินรายเดียวกันกับที่เคยประเมิน ณ วันซื้อหุ้น)
โดยวิธีมูลค่าปัจจุบันสุทธิของกระแสเงินสด (Discounted Cash Flow) ซึ่งปรากฎว่า
จนถึงไตรมาสที่ 3 ของปี 2551
มูลค่ากิจการตามรายงานการประเมินดังกล่าวไม่แตกต่างอย่างมีสาระสำคัญจากมูลค่ากิจการที่ประเมินไว้เดิม
แต่เนื่องจากในช่วงไตรมาสที่ 4 ของปี 2551
การดำเนินงานของบริษัทย่อยแห่งนี้ได้รับผลกระทบในทางลบจากวิกฤตการณ์ทางเศรษฐกิจที่เกิดขึ้นเป็นอย่างมาก
ซึ่งไม่สามารถคาดการณ์ได้ล่วงหน้า เช่นเดียวกับธุรกิจในโลก
รวมถึงปัจจัยด้านราคาสแตนเลสซึ่งมีแนวโน้มผันผวนและมีราคาที่จะลดลงอย่างต่อเนื่อง ดังนั้น
ฝ่ายบริหารของบริษัทฯ จึงได้ทบทวนปรับประมาณการและข้อสมมติฐานต่างๆ
ที่ใช้ในการทดสอบการด้อยค่าของค่าความนิยมจากการซื้อบริษัทย่อยใหม่
ตามมาตรฐานที่กำหนดโดยตลาดหลักทรัพย์และสภาวิชาชีพบัญชีโดยมีข้อสมมติฐานที่สำคัญที่เปลี่ยนแปลงจากเดิม
ได้แก่ ปริมาณการขาย ราคาขายและราคาซื้อวัตถุดิบที่ลดลง
รวมถึงได้คำนวณอัตราคิดลดขึ้นใหม่โดยอ้างอิงกับสภาวะเศรษฐกิจในปัจจุบัน
การเปลี่ยนแปลงข้อสมมติฐานที่สำคัญดังกล่าว
ส่งผลให้กระแสเงินสดส่วนเกินจากการดำเนินงานและการลงทุนในแต่ละปีที่ประมาณการลดลงเช่นเดียวกัน

ในการสอบทานการด้อยค่าของค่าความนิยม ณ วันที่ 31 ธันวาคม 2551 นี้ ฝ่ายบริหารของบริษัทฯ
ได้ถือปฏิบัติตามมาตรฐานการบัญชีฉบับที่ 36 (ปรับปรุง 2550)
โดยเปรียบเทียบมูลค่าที่คาดว่าจะได้รับคืนกับราคาตามบัญชีของหน่วยสินทรัพย์ที่ก่อให้เกิดเงินสดซึ่งได้รวมราคาตามบัญชีของค่าความนิยมที่ได้ปันส่วนมา
โดยมีรายละเอียดดังนี้

- มูลค่าที่คาดว่าจะได้รับคืน กำหนดจากมูลค่าจากการใช้สินทรัพย์ โดยฝ่ายบริหาร

  ของบริษัทฯ ได้ประมาณกระแสเงินสด รับและจ่ายในอนาคตจากการใช้

  สินทรัพย์ที่ก่อให้เกิดเงินสดอย่างต่อเนื่อง โดยใช้ต้นทุนของเงินทุนถัวเฉลี่ยถ่วง

  น้ำหนัก (WACC) เป็นอัตราคิดลด ซึ่งประมาณไว้ในอัตราร้อยละ 11.51-

  13.93 ต่อปี จากวิธีการคำนวณดังกล่าวมูลค่าปัจจุบัน ของกระแสเงินสด

  ส่วนเกินจากการดำเนินงานและลงทุนมีจำนวนประมาณ 606.63 ล้านบาท

-   หน่วยสินทรัพย์ที่ก่อให้เกิดเงินสด กำหนดจากที่ดิน อาคารและส่วนปรับปรุง

  และเครื่องจักรและอุปกรณ์โรงงาน ซึ่งมี มูลค่าตามบัญชี ณ วันที่ 31 ธันวาคม

2551. รวมจำนวน 578.69 ล้านบาท

จากการเปรียบเทียบดังกล่าวข้างต้น
ปรากฎว่ามูลค่าที่คาดว่าจะได้รับคืนสูงกว่าราคาตามบัญชีของหน่วยสินทรัพย์ที่ก่อให้เกิดเงินสด
เป็นจำนวน 27.94 ล้านบาท โดยถือเป็นส่วนของบริษัทฯ ตามสัดส่วนการลงทุนเป็นจำนวน 14.25
ล้านบาท ในขณะที่ค่าความนิยมมียอดคงเหลือตามบัญชีจำนวน 130.83 ล้านบาท ดังนั้น
ฝ่ายบริหารของบริษัทฯ จึงพิจารณารับรู้ผลขาดทุนจากการด้อยค่าของค่าความนิยมจำนวน 116.58
ล้านบาท ไว้ในงบกำไรขาดทุนรวมสำหรับปี 2551
และบันทึกเป็นผลขาดทุนจากการด้อยค่าของเงินลงทุนในบริษัทย่อยไว้ในงบกำไรขาดทุนเฉพาะกิจการสำหรับปี
2551 ด้วยจำนวนเดียวกัน

  (3) นโยบายการลงทุน

ณ 31 ธันวาคม 2551 บริษัท ที.ซี.เจ เอเซีย จำกัด (มหาชน)
มีเงินลงทุน(สุทธิ)ในบริษัทย่อยต่าง ๆ ซึ่งได้แก่ บริษัทย่อยแรก BIGCRANE
ทำธุรกิจให้เช่าเครื่องจักรกลหนัก เพื่อใช้ในธุรกิจการขนส่งและการก่อสร้าง บริษัทย่อยที่สอง TOYO
ทำธุรกิจผลิต-จำหน่ายสแตนเลส และบริษัทย่อยที่สาม UNIC ทำธุรกิจจำหน่ายเครติดหลังรถบรรทุก
ทำให้มูลค่าเงินลงทุนรวมจากสามบริษัทย่อยเป็น 466.35 ล้านบาท (วิธีราคาทุน)
และบริษัทที่เกี่ยวข้อง คือ ธุรกิจผลิตเครน UNIC มูลค่าเงินลงทุน 6.0 ล้านบาท
โดยมีสัดส่วนเงินลงทุนในบริษัทย่อย และบริษัทที่เกี่ยวข้องทั้งหมดคิดเป็นร้อยละ 28.82
ของสินทรัพย์รวม

นโยบายการบริหารงานและการควบคุมดูแลในบริษัทย่อย และบริษัทที่เกี่ยวข้อง

-   บริษัท บิ๊กเครน แอนด์ อิควิปเม้นต์ เร้นทัลส์ จำกัด มีกรรมการของบริษัทฯ
    เป็นผู้ควบคุมและกำหนดนโยบายการบริหารงาน

-   บริษัท โตโย มิลเลนเนียม จำกัด มีกรรมการของบริษัทฯ
    เป็นผู้ควบคุมและกำหนดนโยบายการบริหารงาน

-   บริษัท ยูนิค เซลส์ (ประเทศไทย) จำกัด
    มีกรรมการของบริษัทฯเป็นผู้ควบคุมและกำหนดนโยบายการบริหารงาน

-   บริษัท ฟูรูกาวา ยูนิค (ไทยแลนด์) จำกัด กรรมการบริษัทฯ เข้าร่วมเป็นกรรมการของบริษัทนี้
    แต่ไม่ได้ร่วมเป็นกรรมการบริหารที่จะร่วมกำหนดนโยบายการบริหารงาน เนื่องจากบริษัทฯ
    ถือหุ้นเพียง 3% ของหุ้นทั้งหมดของบริษัทนี้